
VAS “Valsts nekustamie īpašumi” darba aizsardzības prasības uzņēmējiem, veicot būvdarbus
1. Vispārīgas prasības:
[bookmark: _Hlk31490734]1.1. (Ja attiecināms) III grupas kategorijas ēkās vai būvēs, kurās kopējais Uzņēmējam pielīgto darbu apjoms ir vienāds vai virs 350 000 euro bez PVN, Uzņēmējam jānodrošina piekļuve būvdarbu izpildes vietai caur turniketu, kurš piekļuvi nodrošina savienojot turniketa un darba laika uzskaites sistēmu ar alkometru. Katram Uzņēmēja darbiniekam pirms ieejot un izejot no būvdarbu izpildes vietas jāveic izelpas pārbaude ar alkometru. 
1.2. (Ja attiecināms) Uzņēmēja darba aizsardzības speciālists (ar iegūtu profesionālo augstāko izglītību darba aizsardzībā) atrodas būvdarbu izpildes vietā visu laiku, kad tiek veikti būvdarbi, ja izpildās vismaz viens kritērijs: 
1.2.1. Uzņēmējam pielīgto darbu apjoms ir vienāds vai virs 10 000 000 EUR;
1.2.2. būvdarbu izpildes vietā dienā atbilstoši darba organizācijas plānam atrodas virs 100 darbiniekiem;
1.3. Uzņēmējs ir atbildīgs par visu drošības pasākumu veikšanu un pastāvīgu aizsardzību pret zādzībām un vandālismu, sākot ar būvdarbu izpildes vietas pieņemšanas un nodošanas akta parakstīšanas brīdi.
1.4. Uzņēmējs nodrošina periodisku (ne retāk kā vienu reizi mēnesī) darba aizsardzības, ugunsdrošības, elektrodrošības un vides aizsardzības prasību uzraudzību. Uzraudzības rezultāta pārskatu, divu darba dienu laikā, iesūta līgumā norādītajai VNĪ atbildīgajai personai. Uzņēmējs būvniecības sapulcē ziņo par pārbaudes rezultātiem, konstatētajiem pārkāpumiem, to novēršanas termiņiem. Būvniecības sapulcē iekļauj  būvuzrauga un VNĪ Darba aizsardzības vecākā speciālista konstatētos pārkāpumus un sniedz informāciju par veiktiem pasākumiem, pārkāpumu novēršanai.
1.5. Uzņēmēja darbiniekiem būvdarbu izpildes vietā jāatrodas ar atbilstošiem individuālās aizsardzības līdzekļiem:
1.5.1. laikapstākļiem un darba veidam atbilstošs darba apģērbs;
1.5.2. aizsargapaviem ar triecienizturīgu purngalu un necaurduramu zoli;
1.5.3. augstas redzamības veste vai apģērbā, kas atbilsts EN ISO 2047 prasībām;
1.5.4. ķiverēm;
1.5.5. aizsargbrillēm.
1.6. Ievērojot būvdarbu izpildes posmu un tā pabeigtības pakāpi, būvnieks izvērtējot darba vides riskus var ierosināt un saskaņojot ar VNĪ  veikt izmaiņas 1.5. punktā minētajās prasībās to norādot darbu veikšanas projektā vai darba aizsardzības pasākumu plānā. 
1.7. Uzņēmējam aizliegts izmantot būvdarbu izpildes vietā esošās telpas, ofisa vai noliktavu izvietošanai. 
1.8. Uzņēmējam jānodrošina, lai būvdarbus veiktu atbilstošas kvalifikācijas darbinieki, kuri ir apmācīti atbilstoši veicamajiem darba specifikai (darbs ar cilvēku pacēlājiem, darbs ar pašgājējtehniku, stropēšanas (piekabināšanas, pieāķēšanas) darbi u.c.).
1.9. Atrodoties būvdarbu izpildes vietā, nodarbinātajiem ir pienākums glabāt nodarbinātā apliecību un personu apliecinošu dokumentu pieejamā vietā un, ja nepieciešams, uzrādīt to kontrolējošo institūciju un Pasūtītāja pārstāvjiem.
1.10. Uzņēmējs katru mēnesi, vienlaicīgi ar progresa ziņojumu vai citiem Līgumā norādītajiem dokumentiem, kas iesniedzami Pasūtītājam, nododot iepriekšējā mēnesī izpildītos būvdarbus, iesniedz Pasūtītājam darba laika uzskaites sistēmas izdrukas un aktuālo objektā nodarbināto darbinieku sarakstu.
1.11. Uzņēmējam būvdarbu izpildes vietā pirms būvdarbu uzsākšanas jāizgatavo un jāizvieto VNĪ izstrādātie informatīvie plakāti par darba aizsardzību būvniecībā, kuru saturu izsniedz VNĪ darba aizsardzības vecākais  speciālists.
1.12. Uzņēmējam ir pienākums nodrošināt, ka tā darbinieki būvdarbu izpildes vietā neatrodas alkohola vai citu apreibinošu vielu iedarbībā (virs 0 ‰), nelieto alkoholu un/ vai citu apreibinošu vielu.  Ja Uzņēmējs pirms ieiešanas būvdarbu izpildes vietā, veicot izelpas pārbaudi ar alkometru, konstatē, ka darbinieka izelpā ir alkohols (virs 0‰), Uzņēmējs nedrīkst ielaist darbinieku būvdarbu izpildes vietā un/ vai pielaist to pie darbu izpildes. Ja Pasūtītājs (tā pārstāvis) konstatē, ka darbinieks atrodas alkohola vai citu apreibinošu vielu iedarbībā (virs 0‰), Uzņēmējs pēc Pasūtītāja (tā pārstāvja) pieprasījuma nekavējoties nodrošina, ka darbinieks pārtrauc darbu izpildi un atstāj būvdarbu izpildes vietu.  
1.13. Uzņēmējam ir pienākums iepazīstināt piesaistītos apakšuzņēmējus, pašnodarbinātos un citus nodarbinātos ar VSA “Valsts nekustamie īpašumi” darba aizsardzības prasībām uzņēmējiem, veicot būvdarbus. Uzņēmējs pēc Pasūtītāja pieprasījuma uzrāda pierādījumus par iepazīstināšanu. 


2. Darba aizsardzības plāns
2.1. Uzņēmējam jāizstrādā un jāuzrauga darba aizsardzības plāna izpilde. Darba aizsardzības plānam jāatbilst Ministru kabineta 2003.gada 25.februāra noteikumiem Nr.92 “Darba aizsardzības prasības, veicot būvdarbus” un tam papildus noteikumos noteiktajam jāietver: 
2.1.1. kolektīvie un individuālie aizsardzības līdzekļi atbilstoši veicamajam darba veidam;
2.1.2. uzņēmēja  darbinieku,  kas  atbild  par  drošības  jomām (ugunsdrošība, darba aizsardzība, pirmā palīdzība, bīstamo iekārtu apkalpošana, sastatņu montāža u.c.),  vārdu un kontakttālruņu saraksts;
2.1.3.  informācija par bīstamo iekārtu (ja tādas tiks izmantotas) izmantošanu darbu laikā, tās uzturēšanu un kontroli, kā arī informācija par atbildīgo darbinieku;
2.1.4. informāciju par nodarbinātā kvalifikācijas prasībām attiecībā uz to veicamajām darbībām;
2.1.5. rīcība ārkārtas situācijās;
2.1.6. vides aizsardzības pasākumi.
2.2. Norādītā informācija var tikt iekļauta būvdarbu veikšanas projektā, citos būvniecības dokumentos vai būvprojekta rasējumos, kā arī sabiedriski nozīmīgos vai tehniski sarežģītos projektos darba aizsardzības plāns var būt nepabeigts.
2.3. Uzņēmējam jāizstrādā un jāiesniedz darba aizsardzības plāns Pasūtītāja kontaktpersonai pirms darbu uzsākšanas. 

3. Drošība un drošības aprīkojums būvdarbu izpildes vietā
3.1. Visam aprīkojumam un sistēmām jāatbilst standartiem un normatīvajos aktos noteiktajiem veselības un drošības noteikumiem un prasībām.
3.2. Kolektīvos un individuālos darba aizsardzības līdzekļus nodrošina Uzņēmējs. 
3.3. Uzņēmējs  nodrošina darbiniekus un citus būvdarbos iesaistītos speciālistus ar ķiverēm, kurām priekšpusē ir norādīts tā pārstāvētā uzņēmuma nosaukums un abos sānos darbinieka identifikācija (burtu fonta lielums vismaz 14 mm).
3.4. Uzņēmējam un citiem būvdarbos iesaistītajiem speciālistiem jāvalkā ķiveru krāsu sadalījums pa darbu veidiem:
3.4.1. baltas – būvdarbu vadītājiem, inženieriem, Pasūtītāja pārstāvjiem;
3.4.2. dzeltenas – zemes darbu veicējiem, smagās tehnikas vadītājiem, vispārējiem celtniecības darbu veicējiem;
3.4.3. zilas – inženiersistēmu izbūves darbu veicējiem;
3.4.4. oranžas – stropētajiem, signalizētājiem.
3.5. Uzņēmējam un citiem būvdarbos iesaistītajiem speciālistiem jāvalkā veste vai darba apģērbs ar skaidri salasāmu konkrētā darbinieka pārstāvētā darba devēja uzņēmuma nosaukumu redzamā vietā.
3.6. Visiem Uzņēmēja darbiniekiem un citiem būvdarbos iesaistītajiem speciālistiem jāvalkā dzeltenas vai zaļas signālvestes, vai jakas ar atstarojošiem elementiem. Izņēmums ir stropētāji un signalizētāji, kuriem ir jālieto oranžas krāsas vestes.
3.7. Uzņēmējam jānodrošina profesionāls darba apģērbs – vismaz darba jaka un darba bikses (atbilstoši laika apstākļiem un veicamajam darbu veidam), kas marķēti ar CE zīmi un ar paaugstinātu redzamību – atbilstoši standartam EN ISO 20471 vismaz 1. klase (vai ekvivalentu).
3.8. Ievērojot būvdarbu izpildes posmu un tā pabeigtības pakāpi, būvnieks izvērtējot darba vides riskus var ierosināt un saskaņojot ar VNĪ  veikt izmaiņas 3.4.;3.5.;3.6.;3.7. punktos minētajās prasībās to norādot darbu veikšanas projektā vai darba aizsardzības plānā. 
3.9. Uzņēmējam nav atļauts izmantot paštaisītu darba aprīkojumu darbam augstumā (piemēram, paštaisītas koka vai cita materiāla kāpnes, sastatnes u.tml.)
3.10. Uzņēmējam ir jāveic darba aprīkojuma (rokas akumulatoru instrumentiem,  rokas elektroinstrumentiem, darbgaldiem, palīgierīcēm u.c.) regulāras pārbaudes un marķēšana (piemēram, ar uzlīmēm) pa periodiem:
3.10.1. janvāris – marts: dzeltens;
3.10.2. aprīlis – jūnijs: zils;
3.10.3. jūlijs – septembris: sarkans;
3.10.4. oktobris – decembris: zaļš.
3.11. Visiem būvdarbu izpildes vietā iesaistītajiem transportlīdzekļiem jābūt aprīkotiem ar darba kārtībā esošām bākugunīm un atpakaļgaitas signāliem.
3.12. Vaļējus    atvērumus,    kur    iespējama    iekrišana    un    nav     iespējama     drošības margu /norobežojumu uzstādīšana, atļauts nosegt tikai ar drošu un izturīgu, paredzētu staigāšanai, klāju, kurš ir nofiksēts pret izkustēšanos. Aizliegts vaļējus atvērumus nosegt ar trausliem materiāliem - plēve, brezents, presētais papīrs, akmens vate u.tml.
3.13. Smēķēt atļauts tikai tam speciāli ierīkotās un norādītās vietās. Aizliegts smēķēt ārpus šīm vietām un pārvietoties pa teritoriju ar degošu, kūpošu cigareti.
3.14. Evakuācijas ceļus un pieeju darba zonām nodrošināt vismaz 1,5m platu, brīvu un drošu, un to vienmēr uzturēt tīru un kārtīgu. 
3.15. Nodrošināt aizsargelementu (plastmasas uzgaļu) izvietošanu uz stiegrojuma vai citiem asiem elementiem.
3.16. Veicot darbu augstumā pirms darbu uzsākšanas noteikt enkurpunktu vietas, novērtēt to tehnisko stāvokli, drošai pretkritienu sistēmas stiprināšanai. Ja nav pieejami droši enkurpunkti, tos nepieciešams uzstādīt vai nodrošināt citus drošus darba veikšanas paņēmienus.
3.17. Veicot montāžas, remonta un apkopes darbus no cilvēku pacēlāja groza,  izmantot individuālo aizsardzības līdzekli  pretkritiena sistēmas, stiprinoties tam paredzētā vietā.

4. Pirmās palīdzības un ugunsdrošības stendu izvietošanas kārtība
4.1. Būvēs, kurās kopējais Uzņēmējam pielīgto darbu apjoms ir vienāds vai virs 350 000 euro bez PVN, Uzņēmējs izvieto un uztur darba kārtībā rūpnieciski ražotus pirmās palīdzības un ugunsdrošības stendus ar sekojošu komplektāciju vismaz šādā apmērā:
4.1.1. pirmās palīdzības aptieciņa, atbilstoši normatīvajos aktos noteiktajam;
4.1.2. pirmās palīdzības sniegšanas instrukcija;
4.1.3. darbiniekiem pieejami bezmaksas ausu aizbāžņi;
4.1.4. ugunsdzēšamie aparāti, atbilstoši normatīvajos aktos noteiktajam;
4.1.5. ugunsdzēsības pārklājs ar minimālo izmēru 1,75m x 1,85m;
4.1.6. ugunsgrēka izziņošanas ierīce.
4.2. Pirmās palīdzības un ugunsdrošības stendu izvietošanas vieta pirms būvdarbu uzsākšanas tiek saskaņota ar VNĪ darba aizsardzības vecāko speciālistu.
4.3. Pirmās palīdzības un ugunsdrošības stendu skaits būvdarbu izpildes vietā:
4.3.1. vismaz viens stends būvdarbu izpildes vietā;
4.3.2. viens stends pie ieejas būvdarbu izpildes vietai vai būvdarbu biroja telpām;
4.3.3. viens stends uz katriem būvdarbu izpildes vietas 2000 m2.

5. Ugunsdrošība būvdarbu izpildes vietā
5.1. Uzņēmējam jāveic visi nepieciešamie piesardzības pasākumi, lai novērstu ugunsgrēku blakus veicamajiem būvdarbiem, ēkām u.c., un jānodrošina iekārtas ugunsgrēku dzēšanai, ja tādi izceltos. Nav pieļaujama atkritumu vai būvgružu dedzināšana.
5.2. Pārbūves projektos, zonās, kur atrodas degtspējīgas konstrukcijas un materiāli, atļauts pielietot tikai griešanas instrumentus, kuri nerada dzirksteles. 

6. Atklātie rakšanas darbi būvdarbu izpildes vietā
6.1. Visu atklāto rakšanas darbu aizsardzība jānodrošina ar pagaidu norobežojumiem, brīdinājuma zīmēm, konusiem un signāluguņiem, lai novērstu negadījumus. Visām zīmēm jābūt ar uzrakstiem latviešu valodā un jāatbilst darba aizsardzības prasībām;
6.2. Uzņēmējam jāveic piesardzības pasākumi, lai novērstu cilvēku traumas atvērtu tranšeju dēļ. Visām tranšejām, izraktajam materiālam, aprīkojumam un citiem šķēršļiem, kas varētu būt bīstami cilvēkiem, jābūt labi apgaismotiem diennakts tumšajā laikā, kā arī citos sliktas redzamības apstākļos. Lampu skaitam un novietojumam jābūt tādam, lai būvju apjoms un izvietojums būtu skaidri saprotams.
6.3. Gar zemes rakšanas darbu zonu pa perimetru vismaz viena metra attālumā no būvbedres vai tranšejas malas, kuras  ir  dziļākas par 1  metru , jāuzstāda brīdinājuma zīmes un slodzi nesošas barjeras vismaz divos līmeņos 0,50 un 1 metra augstumā no grunts virsmas.
6.4. Uzņēmējam rakšanas darbos, ja tranšejas dziļums ir lielāks par 1m, ir jāizmanto rūpnieciski ražoti aizsargelementi, ja būvniecības ieceres dokumentācijā nav norādīts citādi.

7. Uzņēmēja pienākumi un VNĪ tiesības
7.1. Uzņēmējam ir pienākums ievērot, savstarpēji noslēgtajā līgumā par būvdarbu veikšanu, tā pielikumā VAS “Valsts nekustamie īpašumi” darba aizsardzības prasības uzņēmējiem, veicot būvdarbus un normatīvajos aktos uzņēmējiem noteiktos pienākumus būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību, noteikumu būvdarbu izpildes vietā ievērošanu.
7.2. VNĪ ir tiesības apsekot būvdarbu izpildes vietu, konstatēt, kā arī fiksēt aktā vai citā dokumentā, vai uzņēmēji ievēro savstarpēji noslēgtajā līgumā, tā pielikumā VAS “Valsts nekustamie īpašumi” darba aizsardzības prasības uzņēmējiem, veicot būvdarbu un normatīvajos aktos uzņēmējiem noteiktos pienākumus būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību, noteikumu būvdarbu izpildes vietā ievērošanu.

7.3. VNĪ ir tiesības piemērot līgumsodu uzņēmējam gadījumos, kad VNĪ konstatē, ka uzņēmējs neievēro savstarpēji noslēgtajā līgumā, tā pielikumā VAS “Valsts nekustamie īpašumi” darba aizsardzības prasības uzņēmējiem, veicot būvdarbus uzņēmējam noteiktos pienākumus par VNĪ darba aizsardzības prasību un normatīvajos aktos uzņēmējam noteiktos pienākumus par būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību ievērošanu būvdarbu izpildes vietā. Līgumsoda apmērs ir noteikts pielikumā esošajā “Par VAS “Valsts nekustamie īpašumi” darba aizsardzības prasību un vispārīgo darba kārtības, darba aizsardzības, ugunsdrošības, elektrodrošības, vides aizsardzības un citu noteikumu prasību neievērošanu būvobjektā uzņēmējam noteiktie līgumsodi”.

Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktie līgumsodi

	
Nr.
	PĀRKĀPUMS
	LĪGUMSODA APMĒRS, EUR bez PVN

	
	
	Uzņēmējam pielīgto darbu apjoms ir vienāds vai virs 350 tūkst. EUR
	Uzņēmējam pielīgto darbu apjoms ir mazāks par 350 tūkst. EUR

	1.
	Atrašanās, strādāšana būvdarbu izpildes vietā bez individuālajiem aizsardzības līdzekļiem vai kāda no tiem (ķiveres, vestes, aizsargbrillēm, austiņām, drošības sistēmas, drošības troses, darba apaviem, darba cimdiem u.c.) vai nepareiza to lietošana, glabāšana, vai par bojātu individuālo aizsardzības līdzekļu vai tādu, kuriem nav veiktas periodiskās pārbaudes (ja attiecināms), lietošanu.
	EUR 400,00 par katru apsekošanas (pārbaudes) reizi
	EUR 200,00 par katru apsekošanas (pārbaudes) reizi

	1.1.
	Nav norādīts uzņēmuma nosaukums, darbinieka identifikācija  uz ķiveres. Nav norādīts vai skaidri salasāms uzņēmuma nosaukums uz darba apģērba vai vestes. Ķiveres krāsa neatbilst veicamajam darbam vai darbinieka statusam. 
	EUR 50,00 par katru apsekošanas (pārbaudes) reizi
	EUR 50,00 par katru apsekošanas (pārbaudes) reizi

	2.
	Drošības zīmju neizvietošana, to atbilstoša neizvietošana būvdarbu izpildes vietā un neievērošana.
	EUR 200,00 par katru apsekošanas (pārbaudes) reizi
	EUR 100,00 par katru apsekošanas (pārbaudes) reizi

	3.
	Darba vietas/ zonas neuzturēšana kārtībā. Būvgružu, būvmateriālu, darba aprīkojuma u.c. materiālu nenovākšana darba vietās/ zonās darba dienas beigās un pēc darbu pabeigšanas. Būvgružu, būvmateriālu u.c. novietošana tam neparedzētās vietās. Būvdarbu izpildes vietai piegulošās teritorijas piegružošana, apstādījumu u.c. bojāšana. Sadzīves atkritumu novietošana tam neparedzētās vietās, nenovākšana, teritorijas piegružošana.
	EUR 250,00 par katru apsekošanas (pārbaudes) reizi 
	EUR 100,00 par katru apsekošanas (pārbaudes) reizi 

	4.
	Kolektīvā aizsardzības līdzekļa, piemēram, drošības margu, enkurpunktu, norobežojumu, vaļējiem atvērumiem, būvbedrēm, tranšejām utt. neuzstādīšana vai neatbilstoša lietošana.
Neatbilstošu, nedrošu sastatņu, kāpņu izmantošana vai to nenodrošināšana pret nejaušu izmantošanu (piemēram, nav izvietotas zīmes par nepabeigtu sastatņu izmantošanas aizliegumu vai par atbilstošu sastatņu izmantošanas atļaušanu).
Ja uz neatbilstoši ierīkotām darba vietām augstumā, būvbedrē, tranšejā, pie vaļējiem atvērumiem atrodas un strādā darbinieki 
	EUR 500,00 par katru apsekošanas (pārbaudes) reizi






EUR 1000,00 par katru apsekošanas (pārbaudes)reizi
	EUR 350,00 par katru apsekošanas (pārbaudes) reizi






EUR 700,00 par katru apsekošanas (pārbaudes) reizi

	5.
	Aizsargelementu (plastmasas uzgaļu) neizvietošana uz stiegrojuma, konstrukciju un materiālu asiem galiem.
	EUR 100,00 par katru apsekošanas (pārbaudes) reizi
	EUR 50,00 par katru apsekošanas (pārbaudes) reizi

	6.
	Būvniecības jomas, darba aizsardzības, ugunsdrošības u.c. LR normatīvo aktu prasību par noteiktās dokumentācijas regulāru (ikdienas) pildīšanas neievērošanu, nepareizu noformēšanu, vai tās neesamība objektā. Tai skaitā nodarbināto apliecības neesamība
	EUR 150,00 par katru apsekošanas (pārbaudes) reizi
	EUR 50,00 par katru apsekošanas (pārbaudes) reizi 

	7.
	Par normatīvajos aktos noteikto pienākumu neievērošanu attiecībā uz personu  iekļūšanu objektā un uzskaiti (t.sk. darbinieku nereģistrēšanu darba laiku uzskaites sistēmā, nodarbināto saraksta neesamība, u.c.).
	EUR 500,00 par katru apsekošanas (pārbaudes) reizi
	EUR 250,00 par katru apsekošanas (pārbaudes) reizi

	8.
	Darba, atpūtas un citu telpu, vietu (tai skaitā izlietnes, tualetes u.c.) neierīkošana vai neierīkošana atbilstoši normatīvo aktu vai darbu veikšanas projekta prasībām.
	EUR 250,00 par katru apsekošanas (pārbaudes) reizi
	EUR 100,00 par katru apsekošanas (pārbaudes) reizi

	9.
	Atrašanās būvdarbu izpildes vietā alkohola vai citu apreibinošu vielu iedarbībā (virs 0 ‰), to lietošana. 
	EUR 2000,00 par katru apsekošanas (pārbaudes) reizi
	EUR 1 000,00 par katru apsekošanas (pārbaudes) reizi

	10.
	Ugunsbīstamo darbu, darbu augstumā, bīstamo iekārtu apkalpošanas, darbu ar bīstamām elektroietaisēm veikšana bez norīkojuma un/vai drošības prasību neievērošanas un/vai neatbilstošas darba vietas uzraudzības.
	EUR 1 500,00 par katru apsekošanas (pārbaudes) reizi
	EUR 1 000,00 par katru apsekošanas (pārbaudes) reizi

	11.
	Smēķēšana ārpus speciāli tam paredzētām vietām vai  pārvietošanās pa būvdarbu izpildes vietu (objektu) ar degošu, kūpošu cigareti.
	EUR 300,00 par katru apsekošanas (pārbaudes) reizi
	EUR 200,00 par katru apsekošanas (pārbaudes) reizi

	12.
	Darba organizācijas plānā norādīto ceļu vai zonu neievērošana, izmantojot mobilo tehniku (autoiekrāvēji, elektroiekrāvēji, autoceltņi, ekskavatori, automašīnas u.c.).
	EUR 250,00 par katru  apsekošanas (pārbaudes) reizi
	EUR 100,00 par katru apsekošanas (pārbaudes) reizi

	13.
	Gājēju ceļu neizmantošana, nenodrošināšana (ja attiecināms).
	EUR 150,00 par katru apsekošanas (pārbaudes) reizi
	EUR 100,00 par katru apsekošanas (pārbaudes) reizi

	14.
	Evakuācijas ceļu un pieeju darba zonām nenodrošināšana (piemēram, evakuācijas ceļos atrodas šķērslis). 
	EUR 500,00 par katru apsekošanas (pārbaudes) reizi
	EUR 300,00 par katru apsekošanas (pārbaudes) reizi

	15.
	Darba aprīkojuma (ierīces, mašīnas, mehānismi, aparāti, darba rīki vai iekārtas utt.) pārkāpumi:
· nepārbaudīta darba aprīkojuma ekspluatācija vai atrašanās būvdarbu izpildes vietā;

· ekspluatācijas noteikumu neievērošana vai bojāta darba aprīkojuma ekspluatācija vai atrašanās būvdarbu izpildes vietā.
	

EUR 200,00 par katru apsekošanas (pārbaudes) reizi

EUR 500,00 par katru apsekošanas (pārbaudes) reizi
	

EUR 150,00 par katru apsekošanas (pārbaudes) reizi

EUR 300,00 par katru apsekošanas (pārbaudes) reizi

	15.1.
	Darba aprīkojuma pārbaudes marķējums neatbilst noteiktajām prasībām.
	EUR 50,00 par katru apsekošanas (pārbaudes) reizi
	EUR 50,00 par katru apsekošanas (pārbaudes) reizi

	16.
	Bīstamo iekārtu (celtņi, pacēlāji u.c.) ekspluatācijas noteikumu neievērošana. Bojātu vai nepārbaudītu bīstamo iekārtu ekspluatācija.
	EUR 2000,00 par katru apsekošanas (pārbaudes) reizi
	EUR 1000,00 par katru apsekošanas (pārbaudes) reizi

	17.
	Neatbilstoši ierīkota, uzturēta energosadales instalācija (ietaises, iekārtas un tīkli).
	EUR 250,00 par katru apsekošanas (pārbaudes) reizi
	EUR 100,00 par katru apsekošanas (pārbaudes) reizi

	18. 
	Nav nodrošināti vai nav uzturēti atbilstošā kārtībā pirmās palīdzības līdzekļi, ugunsdzēsības līdzekļi.
	EUR 250,00 par katru apsekošanas (pārbaudes) reizi
	EUR 100,00 par katru apsekošanas (pārbaudes) reizi

	18.1.
	Nav nodrošināts pirmās palīdzības un ugunsdrošības stends, vai nav nodrošināts atbilstošā apjomā
	EUR 50,00 par katru apsekošanas (pārbaudes) reizi
	EUR 50,00 par katru apsekošanas (pārbaudes) reizi

	
	Vides aizsardzības prasības

	19.
	Vides drošības pārkāpumi (bīstamo atkritumu neatbilstoša glabāšana, absorbentu trūkums, ķīmisko vielu noplūšana augsnē) (ja attiecināms)
	EUR 350,00 par katru apsekošanas (pārbaudes) reizi
	EUR 200,00 par katru apsekošanas (pārbaudes) reizi

	20.
	Koku stumbra, mizas, vainaga, zaru vai sakņu sistēmas bojāšana.

	EUR 1000,00 par katru koku

	EUR 500,00 par katru koku


	21.
	Nesaskaņota koka nozāģēšana, izrakšana vai izgāšana.
	EUR 7 000,00 par katru koku
	EUR 3 000,00 par katru koku

	
	Būvdarbu organizēšanas pārkāpumi
	
	

	22.
	Darbu veikšana bez saskaņota darbu veikšanas projekta, kvalitātes kontroles sistēmas vai ārpus saskaņotā darbu veikšanas laika.
	EUR 1000,00 par katru apsekošanas (pārbaudes) reizi
	EUR 500,00 par katru apsekošanas (pārbaudes) reizi

	23.
	Būvdarbu vadīšanas un uzraudzības nenodrošināšana būvdarbu izpildes vietā atbilstoši līgumam un segto darbu nenodošana pieņemšanas komisijai.
	EUR 1000,00 par katru apsekošanas (pārbaudes) reizi
	EUR 500,00 par katru apsekošanas (pārbaudes) reizi

	24.
	Ar Pasūtītāju un būvuzraugu nesaskaņotu apakšuzņēmēju būvdarbi objektā
	EUR 1 000,00 par katru apsekošanas (pārbaudes) reizi
	EUR 500,00 par katru apsekošanas (pārbaudes) reizi

	25.
	Pārkāpumi, kuri nav norādīti šajā sarakstā, bet ir secināmi no darba aizsardzības plāna un būvlaukuma iekšējiem kārtības noteikumiem, ugunsdrošības noteikumiem un citiem normatīvajiem aktiem darba aizsardzības, ugunsdrošības, elektrodrošības, vides aizsardzības, būvdarbu jomā.
	EUR 250,00 par katru apsekošanas (pārbaudes) reizi
	EUR 150,00 par katru apsekošanas (pārbaudes) reizi

	26.
	Par pārkāpumiem, ja tas ir kļuvis par cēloni avārijai, ugunsgrēkam, bojājumiem pret īpašumu.
	EUR 5 000,00 par katru apsekošanas (pārbaudes) reizi
	EUR 5 000,00 par katru apsekošanas (pārbaudes) reizi

	27.
	Par pārkāpumiem, ja tas ir kļuvis par cēloni nelaimes gadījumam darbiniekam pēc kompetentas institūcijas lēmuma spēkā stāšanās:
	 
	 

	
	Nelaimes gadījums, kura rezultātā cietušā veselības traucējumi ir smagi
	EUR 10 000,00 par katru personu
	EUR 10 000,00 par katru personu

	
	Nelaimes gadījums, kura rezultātā iestājusies cietušā nāve
	EUR 20 000,00 par katru personu
	EUR 20 000,00 par katru personu

	28.
	Par darbā notikuša nelaimes gadījuma neizmeklēšanu atbilstoši normatīvo aktu prasībām, slēpšanu vai neziņošanu pasūtītājam.
	EUR 7 000,00 par katru personu
	EUR 3 000,00 par katru personu

